
Text rozhodnutia
Súd: Krajský súd Bratislava Spisová značka: 6S/29/2012 Identifikačné číslo súdneho spisu: 1012201804 Dátum vydania rozhodnutia: 02. 08. 2013 Meno a priezvisko sudcu, VSÚ: JUDr. Petra Príbelská, PhD. ECLI: ECLI:SK:KSBA:2013:1012201804.2 Uznesenie Krajský súd v Bratislave v právnej veci žalobcu: Y. M., nar. XX.XX.XXXX, trvale bytom H. - M., prechodne T. G.. D. S. C., V. X. XX, XXX XX H., proti žalovanému: Okresné riaditeľstvo Policajného zboru v Bratislave II, Obvodné oddelenie PZ Trnávka, Vietnamská 23, 826 86 Bratislava, o preskúmanie zákonnosti rozhodnutia žalovaného č. p. DU-1495/2012 zo dňa 7.9.2012, takto r o z h o d o l : Krajský súd v Bratislave konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Dňa 4.10.2012 podal žalobca tunajšiemu súdu podanie, ktorého prílohou bolo aj rozhodnutie Okresného riaditeľstva Policajného zboru v Bratislave II, Obvodné oddelenie PZ Trnávka č. p. DU-1495/2012 zo dňa 07.09.2012. V podaní žalobca uviedol, že nespáchal priestupok, ani zločin a jeho práva boli zneužité neopodstatnene. Uznesením č.k. 6S/29/2012 - 10 zo dňa 15.10.2012 súd uložil žalobcovi, aby v lehote 15 dní doplnil v dvoch rovnopisoch žalobu zo dňa 4.10.2012 a uviedol: - označenie rozhodnutia a postupu správneho orgánu, ktoré napáda - vyjadrenie, v akom rozsahu sa rozhodnutie a postup žalovaného napáda - uvedenie dôvodov, v čom žalobca vidí nezákonnosť rozhodnutia a postupu žalovaného - správne znenie konečného návrhu (ako navrhuje, aby súd rozhodol - návrh znenia výroku rozsudku) Zároveň súd poučil žalobcu, že ak neodstráni vady žaloby, ktorých odstránenie súd nariadil, konanie bude v súlade s § 250d ods. 3 zastavené. Krajský súd v Bratislave doručil uznesenie sp.zn. 6S/29/2012 - 10 zo dňa 15.10.2012 podľa § 45 O.s.p. prostredníctvom Miestneho úradu Bratislava - Ružinov. Žalobca si uznesenie prevzal dňa 5.3.2013, avšak žalobu v súdom určenej lehote nedoplnil. Podľa ustanovenia § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobca neodstránil vady žaloby, a súdu nie je zrejmé čoho sa žalobca domáhal, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3:0 (§ 3 ods. 9 zákona č. 757/2004 Z.z. v znení zákona č. 33/2011). Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

